»MMISSIONEN FOR DE EUROPÆISKE FÆLLESSKABER 
KOM(91) 530 endelig udg. - SYN 350 
Bruxelles, den 5 • december 1991 
Ændret forslag til 
RÅDETS DIREKTIV 
om standarder for satellittransmission af tv-signaler 
(forelagt af Kommissionen i henhold til EØF-traktatens, 
artikel 149, stk. 3) 

x 
BEGRUNDELSE 
Koasaissionen forelagde sit oprindelige forslag til Sådets direktiv <*a 
standarder for sateHiutransmlssion af tv-signaler åen S, juli 19S!Lr KO2£(0i] 
242 endel- udgave - syn 350, 
Enxopa-Barlamentet afgav udtalelse ved førstebehandlingen af forslaget den 
20* november 1991« -taoaissianen har under hensyntagen bil denna odfcaiels» ved 
narvarende dokument andret sit oprindelig« forslag. 
Det «ådrede forslag- følger de synspOTlctcr/Soa blev tilkendegivet a£ 
Knmmisgionen under Sarleiænfcets plenarmode,. og indeholder alla de 
ændringsforslag, Kocaaissionen. accepterede/ herunder de, der blev accepteret 
nnder ferudsafcning af en opdatering af teksten. 
Det ændrede forelag, der herefter foreligger, udgør en. ssmmeniiasHigAïidô og 
global losning og tager i vidt omfang hsi5de for Eircopa.—PajclaDanbo-tB 
synspunkter vedrørende ojxekfcivudkastet og detc konkrete aspekter (f.efcs. 
direktivets varighed, Ealieeskôbefcs økonoaiske støtte og lempelse af visse 
forpligteleer)* bet eadrede forslag åbner desuden mulighed for at 1©««» vi*ce 
Specif ikke probletaer, der blev rejst af Parlamentets medlemmer gennem, dores 
andringsfbrsleg. Det er Koaaaissioneas opfattelse, at der med det nye forslag 
i haj ere grad tages højde for oarkedets forventede ud-grUcllng og bohov-, 
samtidig xaed at der sikres en egentlig -udvikling hen imod HD2-Kac via den 
oidlertidige standard D2-KAC, 16s9. 
De eneste ændringsforslag, der ikke er accepteret af Sbomissionen, er ur, 15 
og 18. Det forste af disse«, fordi Sommissionen ikke kan acceptere, *t 
direktivets ikrarttraden geres betinget u± en privatretlig retsakt som MOU 
(fælles hensigtserklæring); og det andetr fordi det indeholder fot vidtgående 
gndtagelsesbestggsaelscr for visse kabelselskabers vedkojaaende. 
Ændret forslag til 
RÅDETS DIREKTIV 
om standarder for satellittransmission af tv-signaler 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
I Rådets direktiv 86/529/861) indgår der bestemmelser om en revision; 
med Rådets afgørelse 89/337/EØF2) og Rådets afgørelse 89/630/EØF3) har Fællesskabet anerkendt, at 
højopløsnings-tv (HDTV) har strategisk betydning for den europæiske forbrugerelektronikindustri og for 
den europæiske tv- og filmindustri, og fastlagt de strategiske rammer for indførelsen af europæisk 
højopløsnings-tv; 
ved Rådets direktiv 86/529/EØF, og navnlig dettes artikel 2, etableredes der en dobbelt ordning, idet 
direktivets anvendelsesområde afgrænsedes, således at det kun omfatter én type satellitter; som et resultat 
heraf er der opstået et dobbelt marked, idet MAC-standarderne anvendes inden for BBS-transmission 
(Broadcasting Satellite Service - BBS), mens det overvejende er PAL og Secam, der anvendes inden for 
faste satellittjenester (Fixed Satellite Services - FSS); denne situation bør afhjælpes, således at 
satellitmarkedet ikke splittes; 
1) EFTnr. L311 af 6.11.86, s. 28-29 
2) EFT nr. L 142 af 25.5.89, s. 1-2 
3) EFT nr. L 363 af 13.12.89, s. 30 
med henblik på realisering af Fællesskabets målsætninger, jf. ovennævnte rådsafgørelse, og for at medvirke 
til etablering af et enhedsmarked for satelhttransmission af tv-signaler, jf. Traktatens artikel 8 A, er det 
nødvendigt at træffe foranstaltninger for at bringe standarderne til at konvergere; dette kan ske i form af en 
retsakt og en aftale mellem de større organisationer på markedet; 
det er i de europæiske forbrugeres interesse, at der ved omlægningen til HDTV tages hensyn til ønsket om 
kompatibilitet og en gradvis forløbende udvikling, således at bratte omlægninger og dobbeltinvesteringer 
kan undgås; 
HD-MAC, der er den europæiske standard for HDTV-udsendelser, opfylder nævnte krav om kompatibilitet 
og en gradvis forløbende udvikling; D2-MAC er den bedste mulighed for at udvikle HDTV, og et første 
skridt i denne retning er indførelse af D2-MAC med bredskærm, dvs. et forhold mellem bredde og højde 
på 16:9; 
det er nødvendigt at få fastlagt ensartede standarder for satellittransmission, både fordi dette er en 
forudsætning for en effektiv konkurrence på markedet, og fordi standarder virker fremmende på 
konkurrenceevnen, da de giver producenter lavere omkostninger, retter efterspørgslen mod visse produkter, 
fordi forbrugerne er kendt hermed, og åbner mulighed for, at der skabe nye markeder, navnlig for 
højteknologien, hvor standarder er ved at blive en forudsætning for industriel produktion og 
markedsføring; 
af hensyn til det allerede eksisterende marked og forbrugernes interesser bør de tv-tjenester, der anvender et 
billedforhold på 4:3, ikke tvinges til at standse eller ændre deres udsendelser; der bør imidlertid indføres 
bestemmelser om støtte for at tilskynde dem til også at anvende D2-MAC standarden og billedformatet 
16:9, for eksempel ved parallel transmission (samsending); 
det er vigtigt at sikre, at der tilbydes tilstrækkeligt mange og tilstrækkelige gode audiovisuelle programmer i 
det nye 16:9-billedformat; det er derfor formålstjenligt at fastlægge bestemmelser om økonomisk støtte fra 
EF; 
satellitsystemernes kapacitet må på mellemlang sigt forventes at være begrænset, og dette betyder, at 
mulighederne for samsending af programmer i forskellige standarder også er begrænsede; det bliver defor 
nødvendigt at udvælge, hvilke programmer der skal transmitteres på denne måde; 
det er i forbrugernes interesse, at der anvendes samme system til styring af adgangen til udsendelser, at 
dette er kompatibelt med D2-MAC og HD-MAC, og at det ikke hæmmer en videreudvikling af nævnte 
systemer; den bedste løsning er at anvende et fælles system med adgangsstyringsudstyr, hvori der kan 
indsættes et eller flere smart cards; 
kabel-tv, der er en vigtig del af tv-infrastrukturerne i mange medlemsstater, forventes at få stor betydning 
for den fremtidige udvikling af HDTV; 
i afgørelse 89/337/EØF anbefales det, at Kommissionen, medlemsstaterne og den europæiske industri i et 
tæt samarbejde på EF-niveau udarbejder en handlingsplan for indførelse af HDTV; 
det er vigtigt, at tv-selskaberne, satellitoperatørerne, udstyrsproducenterne og kabelselskaberne når til 
enighed om, at der så snart som muligt skal indføres D2-MAC tjenester i 16:9 fonnat, jf. målsætningerne i 
Rådets afgørelse 89/337/EØF; dette kan ske i form af et samarbejdsmemorandum (Memorandum of 
Understanding - MoU); 
i dette samarbejdsmemorandum skal det fastlægges, hvilke forpligtelser der påhviler de enkelte parter med 
hensyn til udvikling og fremme af D2-MAC tjenester i 16:9 format i Europa, jf. bestemmelserne i dette 
direktiv; memorandummet skal indgå som en integrerende del i den generelle strategi for indførelsen af 
HDTV; 
det er vigtigt, at den europæiske forskning er med helt fremme i forreste række hvad angår udviklingen af 
nye produkter, herunder transmission af digitale tv-programmer, og at Europa konsoliderer sit 
forskningsarbejde gennem samarbejde, blandt andet inden for EF's forskningsprogrammer; 
der er fastiagt en strategi for indførelse af HDTV på EF-niveau, og europæiske virksomheder har allerede 
foretaget store investeringer med stor jobskabelseseffekt; 
på baggrund af den tekniske udvikling, der kan forventes inden for denne sektor, bør der allerede nu 
træffes forholdsregler vedrørende en eventuel revision af nærværende direktiv, således at der kan tages 
højde for en videre udvikling af de eksisterende systemer ; 
det er såvel i almenhedens som i de store organisationers interesse, at dette direktiv gennemføres så hurtigt 
som muligt; 
UDSTEDT FØLGENDE DIREKTIV: 
Artikel 1 
Medlemsstaterne træffer alle foranstaltninger for at fremme og støtte indførelse og udvikling af avanceret 
satellitbaseret transmission af tv-udsendelser på grundlag af HD-MAC standarden hvad angår ikke-
gennemdigitaliseret HDTV-transmission, og på grundlag D2-MAC standarden hvad angår andre former 
for ikke-gennemdigitaliseret transmission med et billedforhold på 16:9. 
Artikel 2 
1. Ved transmission af tv-tjenester i et ikke-gennemdigitaliseret HDTV-format, må kun HD-MAC 
standarden finde anvendelse. 
2. Ved transmission af tv-tjenester med et billede med 625 linjer, som seerne kan modtage ved hjælp af 
privat satellitmodtagelsesudstyr, gælder det, også hvor transmissionen er beregnet til videre fremføring 
via kabel-tv-net: 
at kun D2-MAC standarden må finde anvendelse, når der er tale om tjenester i 16:9 format. 
Fællesskabet yder økonomisk støtte 
at der er pligt til at anvende D2-MAC standarden, når der er tale om tjenester, der etableres efter 
den 1. januar 1995. Fællesskabet yder økonomisk støtte. Sådanne tjenester kan også 
transmitteres sideløbende i PAL, SECAM og D-MAC 
at tjenesteleverandørerne kan fortsætte med at transmittere i PAL, SECAM og D-MAC, sålænge 
de ønsker det, når der er tale om tjenester, der er etableret inden den 1. januar 1995. Efter den 1. 
januar 1995 skal sådanne tjenester også transmitteres samtidig i D2-MAC standarden. 
Fællesskabet yder økonomisk støtte. 
Artikel 3 
Udgået 
Artikel 4 
For så vidt angår alle nye tv-apparater samt alle nye private satellitmodtagere, der sælges eller udlejes i 
Fællesskabet, træffer medlemsstaterne alle foranstaltninger for med virkning fra 1. januar 1993 at sikre: 
at tv-apparater med et billedforhold på 16:9 har en D2-MAC dekoder indbygget 
at der i alle andre former for udstyr som minimum er indbygget en standardindgang, hvortil der kan 
tilsluttes en D2-MAC dekoder, således at der findes en åben grænsefladestandard. 
Artikel 5 
Medlemsstaterne træffer alle foranstaltninger for at sikre: 
at nye jordbaserede redistributionssystemer, samt allerede eksisterende jordbaserede redistributions-
systemer, som har de fornødne tekniske muligheder, konfigureres således, at HD-MAC signaler kan 
transmitteres gennem nettet fra den station, der nedtager signalet, til de enkelte husstande 
at kabelselskaber, der træffer beslutning om videredistribution via kabel af programmer, de modtager i 
et format med et billedforhold på 16:9 og i D2-MAC eller HD-MAC standarden, redistribuerer disse 
programmer i billedforholdet 16:9 og i D2-MAC eller HD-MAC standarden. 
Artikel 6 
For så vidt angår krypterede D2-MAC tjenester, hvori der anvendes et system til styring af adgangen til 
udsendelserne, træffer medlemsstaterne alle fornødne foranstaltninger for at sikre, at der kun anvendes et 
adgangsstyringssystem, der er fuldt ud kompatibelt med D2-MAC, og som er standardiseret af en 
europæisk standardiseringsorganisation inden den 1. januar 1993. 
Artikel 7 
1. Dette direktiv gælder indtil den 31. december 1999. 
2. Inden den 1. januar 1994 - og derefter hvert andet år - forelægger Kommissionen Europa-Parlamentet, 
Rådet og Det Økonomiske og Sociale Udvalg en rapport om, hvordan anvendelsen af direktivet er 
forløbet, hvordan markedet har udviklet sig, og hvorledes EF-midlerne er blevet anvendt. 
Kommissionen fremsætter om fornødent forslag om, hvorledes direktivet tilpasses til udviklingen, 
blandt andet om, hvorvidt de i artikel 2, stk. 3, tredje led, anførte pligter videreføres eller ændres. 
3. Inden udløbet af nærværende direktiv forelægger Kommissionen i fornødent omfang Rådet forslag om 
en HDTV-standardiseringspolitik med henblik på en fuldstændig harmonisering af samtlige tv-
transmissionsmedier, uanset om de er analoge eller digitale, og uanset om de anvender satellitbaseret, 
kabelbaseret eller jordbaseret redistribution. I disse forslag skal der tages hensyn til resultaterne af det 
europæiske forsknings- og udviklingssamarbejde og det arbejde, der udføres af 
standardiseringsorganisationerne i Europa. 
Artikel 7a 
Ud over de i dette direktiv fastlagte bestemmelser fastlægges der økonomiske foranstaltninger med henblik 
på at yde støtte til realiseringen af et europæisk marked for standarderne D2-MAC og HD-MAC i 16:9 
format samt kommercielle foranstaltninger gående ud på, at de involverede parter undertegner et samarbejds­
memorandum med henblik på en samordning af aktiviteterne. 
Artikel 8 
1. Medlemsstaterne sætter de nødvendige love og administrative bestemmelser i kraft for at efterkomme 
dette direktiv inden for en frist på tre måneder fra dets meddelelse. De underretter straks 
Kommissionen herom. 
Når medlemsstateme vedtager disse bestemmelser, henvises der deri til dette direktiv, eller de ledsages 
ved offentliggørelsen af en sådan henvisning. De nærmere regler for denne henvisning fastsættes af 
medlemsstaterne. 
2. Medlemsstaterne meddeler Kommissionen teksten til de nationale retsforskrifter, som de udsteder på 
det område, der er omfattet af dette direktiv. 
Artikel 9 
Dette direktiv er rettet til medlemsstaterne. 
Udfærdiget i Bruxelles, den 
På Rådets vegne 
Formand 

ISSN 0254-1459 
KOM(91) 530 endelig udg. 
DOKUMENTER 
DA 15 
Katalognummer : CB-CO-91-583-DA-C 
ISBN 92-77-78788-0 
Kontoret for De Europæiske Fællesskabers Officielle Publikationer 
L-2985 Luxembourg